Author: administrator
Last saved by: viktoria.radvanska
Company: Abyss

Predkladacia správa

Podnetom pre vypracovanie materiálu bola úloha B.2 uznesenia vlády SR č. 384/2008. Vyhodnotenie plnenia opatrení Koncepcie energetickej hospodárnosti budov do roku 2010 s výhľadom do roku 2020 predkladá Ministerstvo dopravy, výstavby a regionálneho rozvoja SR na rokovanie vlády SR.
 
            Vyhodnotenie priamo nadväzuje na pôvodný cieľ Koncepcie hospodárnosti budov do roku 2010 s výhľadom do roku 2020, a to zvyšovať energetickú hospodárnosť budov a vytvárať podmienky na jej podporu a postupné zlepšovanie.
 
V prvej časti materiálu je popísaný súčasný stav v oblasti energetickej hospodárnosti budov a v druhej časti sa materiál venuje hodnoteniu konkrétnych prioritných opatrení energetickej hospodárnosti budov, stanovených ako úlohy na obdobie rokov 2009 a 2010.
 
            Vyhodnotenie nemá žiadny dopad na rozpočet verejnej správy, na informatizáciu spoločnosti, na životné prostredie, na podnikateľské prostredie a nebude mať sociálne vplyvy.